Arizona - Ejen persekutuan di San Luis terkejut apabila menemui dua burung kakak tua hidup di dalam patung lembut Elmo ketika memeriksa barangan sepasang suami isteri di sempadan AS-Mexico.

Agensi Kastam dan Perlindungan Sempadan berkata pakar pertanian menemui burung berkenaan selepas patung itu dibelah apabila imbasan X-ray menunjukkan sesuatu yang pelik pada patung berkenaan.

Burung terbabit dirampas dan dikuarantin sebelum diserahkan kepada Jabatan Pertanian manakala pasangan itu didenda AS$300 (RM954).

Burung yang memasuki Amerika Syarikat perlu diperiksa dan dikuarantin kerana dibimbangi membawa penyakit berbahaya. - AP

&nbsp;