Kesatuan pekerja-pekerja dalam Tenaga Nasional Berhad (TNB) tetap tegas dengan pendirian mereka sebelum ini untuk menolak sebarang kerjasama TNB dengan syarikat YTL Power International (YTL).

Mereka adalah daripada Persatuan Eksekutif Tenaga Nasional (PETNB), Kesatuan Percantuman Pekerja-Pekerja TNB (KPPPTNB), Kesatuan Pegawai Baru Tenaga Nasional (TNBJOU) dan Persatuan Unit Keselamatan TNB (PERUNIKA) yang mewakili kira-kira 34,900 orang pekerja TNB membantah sebarang bentuk kerjasama khususnya dalam urusan berkaitan bekalan tenaga elektrik di Malaysia.

<strong>Pada 9 Jun lepas, mereka turut membantah kerjasama TNB dengan YTL dalam projek <a title="PPPR Tubuh Panel Siasat Kenaikan Kos Pembinaan KLIA2" href="http://mynewshub.my/main/2014/06/17/pppr-tubuh-panel-siasat-kenaikan-kos-pembinaan-klia2/" target="_blank">pembinaan</a> loji janakuasai turbin gas kitaran gabungan 1,000 sehingga 1,400 MegaWatt (MW) atau Projek 4A di Pasir Gudang, Johor.</strong>

<strong>Dalam satu memorandum bantahan itu yang bertarikh hari ini, pihak kesatuan juga mendesak supaya pengurusan TNB mempertahankan dan tidak menyerahkan sebarang jenis aset kepada mana-mana pihak.</strong>

Semalam, turut diadakan satu<strong> <a title="Lega UMNO S’gor Batal Bantahan Ke Atas Gereja" href="http://mynewshub.my/main/2014/01/04/kit-siang-lega-umno-sgor-batal-bantahan-ke-atas-gereja/" target="_blank">bantahan</a></strong> di hadapan Ibu Pejabat TNB di Bangsar untuk menyerahkan memorandum berkenaan kepada pihak pengurusan TNB.

Memorandum itu diterima oleh Presiden dan Ketua Pegawai Eksekutif TNB Datuk Seri Ir. Azman Mohd.

<strong>"Kami membantah dan mendesak TNB supaya menolak tawaran bersyarat yang diberikan Suruhanjaya Tenaga Malaysia kepada konsortium YTL, SIPP dan TNB untuk membangunkan projek penjanaan "Track 4A" di Pasir Gudang.</strong>

<strong>"Kami juga mendesak supaya pengurusan TNB mempertahankan dan tidak menyerahkan tanah milik TNB di Stesen Janakuasa Elektrik Pasir Gudang, Johor kepada mana-mana pihak untuk tujuan projek ini dalama apa jua keadaan," menurut memorandum itu.</strong>

Memorandum berkenaan menyebut, pihak mereka sudah pun menyuarakan bantahan di media sebelum ini sejak 28 Mei lepas.

Pada hari berkenaan, pihak kesatuan mahu kontrak penjana tenaga bebas (IPP) diberikan secara bidaan tender yang dibuat secara terbuka.

Menurut memorandum itu yang dikeluarkan secara bersama, TNB tidak menikmati sebarang manfaat sejak beruurusan dalam pembelian tenaga dengan syarikat YTL sejak tahun 1993.

"Perjanjian Pembelian Tenaga (PPA) generasi pertama 1993 dengan syarikat YTL telah menyebabkan TNB terpaksa menanggung beban kewangan dengan membayar harga belian tenaga yang lebih tinggi dari apa yang mampu TNB janakan pada masa itu.

"Berdasarkan angka dan maklumat yang kami perolehi, sehingga kini difahamkan <strong><a title="TNB Kaji Tawaran Bangunkan Janakuasa Di Johor" href="http://mynewshub.my/main/2014/06/02/tnb-kaji-tawaran-bangunkan-jana-kuasa-di-johor/" target="_blank">TNB</a> </strong>telah membayar lebih RM20 bilion kepada YTL," katanya.

Menurut pihak kesatuan, jika wujud kerjasama antara TNB dan YTL dalam projek terbaru ini, pihak pekerja akan menanggung pelbagai implikasi seperti mana apa yang pernah berlaku sebelum ini.

"Kami masih ingat bagaimana syarikat YTL membina loji janakuasa elektrik di Paka, Terengganu dengan menyewa tanah TNB hingga menyebabkan ahli=ahli kami terpaksa dipindahkan dari situ bersama ahli keluarga mereka," katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>