SEORANG wartawan sanggup menyamar dan berpakaian seperti seorang paderi dalam usahanya untuk masuk ke dalam bilik rawatan bekas juara Formula 1 dunia Michael Schumacher di Hospital Grenoble.

Wartawan Jerman yang tidak didedahkan namanya itu kemudian diusir pihak hospital dan dilarang berada di sana sebaik penyamarannya gagal.

<strong>"Kita boleh memberitahu ada seorang wartawan telah berpakaian dan menyamar seperti seorang paderi dan cuba masuk ke dalam bilik Schumacher," kata Sabine Kehm, jurucakap kepada hospital berkenaan.</strong>

Menurut beliau perkara seperti itu tidak dijangka akan berlaku.

Ketika ini bekas pelumba Ferrari itu sedang bertarung nyawa selepas tercedera ketika bermain ski di kawasan Meribel di pergunungan Alps dan beliau mengalami kecederaan teruk di kepala.

Schumaker kini diletakkan dalam keadaan koma dan masih kritikal. Semalam, pasukan bedah bintang sukan dunia itu melihat sedikit perkembangan positif susulan pembedahan pada kepala Schumaker pada malam sebelumnya.