PETALING JAYA - Kongres Kesatuan Sekerja Malaysia (MTUC) meminta kerajaan agar mewajibkan sektor perniagaan swasta melaksana lima hari bekerja bagi meningkat produktiviti pekerja sektor itu.

Timbalan Setiausaha Agungnya A Balasubramaniam berkata, ia juga untuk menyelaras hari bekerja dengan agensi dan jabatan kerajaan serta institusi kewangan.

MTUC menerima aduan masih banyak syarikat seperti perkapalan, penghantaran dan logistik mengamalkan sistem enam hari bekerja sementara Sabtu merupakan hari bekerja separuh hari, katanya kepada Bernama.

Namun beliau berkata, sektor ini didapati melakukan perkhidmatan untuk kebanyakan pelanggan mereka yang pejabatnya ditutup pada Sabtu.

Balasubramaniam berkata, Kementerian Sumber Manusia perlu mendidik sektor berkenaan tentang kepentingan bekerja lima hari seminggu demi manfaat pekerja mereka. - BERNAMA