KUALA LUMPUR - Kumpulan Wang Simpanan Pekerja (KWSP) menjelaskan bahawa ia tidak pernah menerbitkan atau melanggan bon untuk membiayai Malaysia Airlines (MAS) seperti yang dilaporkan oleh media.

"Akta KWSP 1991 tidak mebenarkan KWSP menerbitkan bon," katanya dalam satu kenyataan hari ini.

KWSP juga berkata bentuk pembiayaan terakhir yang disediakannya bagi syarikat penerbangan nasional itu adalah pada tahun 1994, yang dibayar sepenuhnya pada 2004.

Satu laporan minggu lepas menyebut KWSP menyuntik wang ke dalam MAS kerana syarikat penerbangan itu menghadapi masalah kewangan disebabkan oleh kehilangan Pesawat MH370. - BERNAMA