KUALA LUMPUR - Tiupan angin kencang dan laut bergelora (kategori pertama) di kawasan perairan Langkawi, Perlis, Kedah, Pulau Pinang dan  Kudat serta pantai barat di Sabah diramal berterusan sehingga Ahad ini.

Jabatan Meteorologi Malaysia dalam kenyataan hari ini berkata keadaan angin  dengan kelajuan 40 hingga 50 kilometer sejam (kmsj) dan ombak mencapai ketinggian 3.5 meter itu berbahaya kepada bot kecil, rekreasi laut dan sukan laut.

Sementara itu, keadaan cuaca sama dijangka melanda perairan Phuket, Selat Melaka utara, Samui, Condore, Reef North, Layang-layang dan Palawan dijangka berterusan sehingga Ahad ini.

Keadaan ini juga berbahaya kepada bot kecil, rekreasi laut dan sukan laut. - BERNAMA