MEXICO CITY - Pihak berkuasa di utara Mexico berkata, pergaduhan di antara banduan dalam penjara di sempadan bandar Matamoros menyebabkan sekurang-kurangnya lapan banduan mengalami kecederaan termasuk sebahagian daripadanya parah, hari ini.

Pihak berkuasa wilayah Tamaulipas berkata, banduan yang cedera adalah akibat kebakaran yang dimulakan sebahagian banduan lain selepas terbabit dalam pergaduhan.

Pegawai dalam kenyataan ringkas berkata, pegawai polis dan askar negeri dihantar bagi meleraikan pergaduhan dan memadamkan kebakaran yang turut menyebabkan kerosakan penjara.

Sementara itu, pihak berkuasa tidak memaklumkan sama ada banduan yang terbabit dalam pergaduhan itu mempunyai kaitan dengan pengedaran dadah.

Wilayah berkenaan selama ini menjadi medan pertempuran di antara dua kartel dadah iaitu Zetas dan Gulf termasuk pergaduhan sesama mereka dalam penjara. - AP