KUALA LUMPUR - Lima kawasan merekodkan bacaan Indeks Pencemaran Udara (IPU) sederhana setakat 7 pagi Rabu.

Menurut laman sesawang Jabatan Alam sekitar (JAS), kawasan terlibat ialah Bukit Rambai dengan bacaan 51, Balok Baru, Kuantan (55), ILP Miri (53), Pelabuhan Klang (51) dan Batu Muda, Kuala Lumpur (52).

Kawasan lain mencatatkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 101 hingga 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA