CHUKAI - Seorang guru tadika KEMAS Kampung Beris Meraga, Kijal, di sini, meninggal dunia ketika sedang mengajar di tadika itu pada hari pertama persekolahan yang bermula hari ini.

Noraima Sulong, 43, rebah ketika sedang mengajar sebelum meninggal dunia kira-kira jam 9 pagi.

Guru lain di tadika berkenaan kemudian mengejarkan mangsa ke Hospital Kemaman dan mangsa disahkan sudah meninggal dunia.

Suami mangsa, Kamarudin Salim, 41, bagaimanapun memaklumkan isterinya tidak menghidap sebarang penyakit dan kejadian menimpa isterinya sangat mengejutkan.

Noraima meninggalkan tiga anak berusia empat hingga 15 tahun. - Berita Harian