Jika tadi <strong><a title="Aaron Aziz Dan Keluarga Beraya Seminggu Di Singapura" href="http://mynewshub.my/main/2014/07/30/aaron-aziz-dan-keluarga-beraya-seminggu-di-singapura/" target="_blank">Aaron Aziz</a> </strong>sekeluarga meluangkan masa selama seminggu berhari raya di kota Singa, lain pula buat heroin Ramadan Jangan Pergi, Siti Saleha Mohd Baharum yang akan berlepas ke United Kingdom seminggu selepas raya untuk berjalan-jalan di sana.

Selain ingin merehatkan minda dan bercuti di sana, Saleha juga ingin menemani adik bongsunya, Siti Rohana yang kini sedang melanjutkan pelajaran di sana.

<strong>"InsyaAllah, saya akan berada di sana seminggu selepas raya, namun sebelum itu saya akan beraya di sini untuk menjalani beberapa program raya yang masih belum selesai dan menemani ayah saya yang kini berseorangan," katanya memetik laporan akhbar tempatan.</strong>

Sementara itu ketika ditanya mengenai sambutan hari lebarannya, Saleha mengatakan mereka sekeluarga hanya beraya di Lembah Klang sahaja memandangkan kesemua sanak saudaranya tinggal di situ.

Selain itu, Saleha dan keluarga juga lebih gemar menyambut Syawal tanpa perlu berbelanja lebih, sebaliknya tidak kisah memakai semula pakaian raya yang lama. -<strong> MYNEWSHUB.MY</strong>

Oleh:<strong> JULIANA JOHAR </strong>