Menjelang musim perayaan Aidilfitri tahun ini, pastinya pemilik haiwan peliharaan berasa sedikit gusar untuk meninggalkan si comel berseorangan di kala semua isi rumah pulang ke kampung halaman.

Namun anda tak perlu berasa risau lagi kerana pelakon comel, Farah Nadia Zainal Abidin, atau Nad Zainal khabarnya ada membuka khidmat sebuah pusat jagaan untuk binatang peliharaan seperti kucing dan arnab.

Menjelaskan lebih lanjut mengenai perkara itu, Nad berkata,<strong> "sebenarnya saya sudah lama lihat pemilik kucing sering bermasalah untuk menghantar haiwan peliharaan mereka setiap kali perlu pulang ke kampung atau bercuti ke luar KL".</strong>

<strong>"Malah ada juga yang risau dengan keselamatan kucing-kucing mereka memandangkan banyak kes haiwan peliharaan di pusat penjagaan tidak terjaga.</strong>

<strong>"Jadi memandangkan kami beraya di KL sahaja, ibu bercadang untuk membuka perniagaan ini dan sebagai permulaan, servis penjagaan kucing akan dibuat di rumah sahaja," katanya memetik mStar.</strong>

Nad, seorang pencinta haiwan ini juga mempunyai enam ekor kucing yang dibelanya di rumah.

Jadi, buat peminat setia Nad, bolehlah hubungi nombor 017-2544331 sekiranya ingin menggunakan khidmat 'boarding pets' yang dianjurkan Nad dan ibunya ya! - <strong>MYNEWSHUB.MY</strong>

Oleh: <strong>AUDREY LEE </strong>