Individu yang mengetuai protes di hadapan Bangunan Dewan Undangan Negeri (DUN) Pulau Pinang semalam tidak pun menyesal dengan apa yang bakal terjadi ekoran protes itu.

Naib Ketua Pemuda Umno Pulau Pinang Jasmin Nordin berkata mereka kini sedang merancang protes yang lebih besar jika Ahli DUN (Adun) Seri Delima R.S.N Rayer enggan meminta maaf kerana berkata "Umno celaka" di dalam persidangan DUN Selasa lepas.

[youtube http://www.youtube.com/watch?v=eqmcx0lK2gE]

Jasmin bersama 12 lagi orang ditahan polis semalaman kerana tindakan mereka merempuh DUN dan mewujudkan kekecohan ketika persidangan.

<strong>Menurut beliau, kesemua mereka kini dalam siasatan polis kerana disyaki melakukan pencerobohan. Mereka dibebaskan atas jaminan polis, menurut laporan The Malaysian Insider.</strong>

<strong>"Hari ini kita ada kira-kira 50 orang sedang berkumpul di kawasan di hadapan DUN sejak pukul 8.30 pagi, kita mahu Rayer meminta maaf.</strong>

<strong>"Semalam, ketika kami sudah memaklumkan kepada Speaker DUN Datuk Law Choo Kiang yang kami mahukan Rayer meminta maaf di dalam dewan," kata Jasmin.</strong>

Beliau berkata pihak polis sudah mengarahkan beliau supaya tidak mendekati bangunan DUN lagi dan keselamatan di sekitar kawasan itu juga diperketatkan sejak semalam.

Pihak polis turut ditempatkan di laluan pintu masuk dan di seberang jalan di hadapan DUN itu.

Wartawan yang tidak mempunyai kad pengenalan media diarahkan beredar. Beberapa orang wartawan kemudiannya dibenarkan masuk apabila seorang Exco Negeri Phee Boon Poh campur tangan.

Pada satu sidang dewan, Rayer menuduh Umno bertindak biadab dan cuba mengapi-apikan konflik perkauman dengan menunjukkan satu kain rentang berkaitan kejadian 13 Mei 1969 dalam satu perhimpunan 18 Januari lepas.

Perhimpunan pada Januari itu dianjurkan oleh perutubuhan bukan kerajaan (NGO) yang membantah tindakan Adun Machang Bubuk Lee Khao Loon yang menganjurkan satu himpunan "I Love Kangkung" beberapa hari sebelumnya. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>