<p style="text-align: justify;">KUALA LUMPUR - Seramai 12 wanita asing yang dipercayai pelayan pelanggan (GRO) ditahan dalam serbuan di Plaza TTDI lewat malam Isnin.</p>
<p style="text-align: justify;">Premis yang baharu sebulan beroperasi itu gagal mengemukakan lesen perniagaan diserbu oleh Bahagian D7 (Kongsi Gelap/Perjudian/Maksiat) di sini yang diketuai Inspektor Affendi Yusof bersama 10 anggota.</p>
<p style="text-align: justify;">Kesemua wanita yang ditahan itu berusia di antara 23 hingga 37 tahun dan pemeriksaan mendapati mereka melanggar syarat masuk ke negara ini sebagai pelancong, sebaliknya bekerja di premis berkenaan.</p>
<p style="text-align: justify;">Difahamkan gaji semua wanita asing hanya bergantung kepada pembelian minuman di premis berkenaan.</p>
<p style="text-align: justify;">Ketika serbuan dibuat, terdapat hampir 30 pelanggan sedang mendapatkan khidmat GRO terbabit.</p>
<p style="text-align: justify;">Selain menahan wanita berkenaan, polis juga merampas peralatan audio di premis terbabit. - <strong>mStar Online</strong></p>