London - Model Kate Moss nampaknya tidak dapat lagi memendam rasa marah terhadap pelakon Lindsay Lohan.

Kemarahan itu `disemburnya’ ketika mereka bertemu di sebuah restoran. Moss tidak gembira dan marah dengan Lohan kerana berhubung dengan suaminya Jamie Hince ketika pelakon itu berada di Britain.

Lohan dan Hince bertemu ketika kedua-duanya berkerjasama dalam penerbitan muzik, tahun lepas.

``Lindsay dan Kate bergaduh besar di (restoran) Chiltern Firehouse. Orang ramai dapat melihat keadaan mereka.

``Ia berlaku agak lama dan Kate kelihatan amat marah dengan Lindsay kerana menghubungi suaminya,’’ kata saksi yang melihat kejadian itu.

Memandangkan kedua-duanya sering mengunjungi restoran itu, maka kedua-duanya tahu bahawa mereka akan bertembung juga.

Jurucakap kedua-dua selebriti berkenaan telah dihubungi bagi mendapatkan komen.