<strong>Mahkamah Majistret Putrajaya hari ini membenarkan permohonan reman dan memerintahkan suspek utama kes pembunuhan Timbalan Ketua Pengarah Kastam Datuk Shaharuddin Ibrahim <a title="Sebar Foto Suspek Palsu, Lelaki Ditahan Reman" href="http://mynewshub.my/main/2014/06/19/sebar-foto-suspek-palsu-lelaki-ditahan-reman/" target="_blank">direman</a> selama enam hari.</strong>

Suspek berusia 20 tahun itu akan direman sehingga Jumaat ini bagi membantu siasatan kes mengikut Seksyen 302 Kanun Keseksaan.

Pada 3 Julai lepas, selepas lebih setahun diburu, suspek utama kes itu berjaya diberkas polis.

<strong>Suspek ditahan bersama tiga lagi individu lain dalam dua serbuan berasingan di Ampang dan Batu Caves, oleh Jabatan Siasatan Jenayah, Polis Kontinjen Kuala Lumpur, berdasarkan maklumat dan pemantauan yang dijalankan.</strong>

<strong>Allahyarham Shaharuddin <a title="Enam Suspek Militan Mati Ditembak" href="http://mynewshub.my/main/2014/01/02/enam-suspek-militan-mati-ditembak/" target="_blank">mati ditembak</a> ketika dalam perjalanan ke pejabatnya di Putrajaya pada 26 April tahun lepas.</strong>

Dalam kejadian pukul 8.15 pagi, dua lelaki bermotosikal melepaskan tiga das tembakan ketika kenderaan yang dinaiki Shaharuddin berhenti di persimpangan lampu isyarat di Lebuh Sentosa.

Allahyarham cedera di leher dan kepala disahkan meninggal dunia pada pukul 9.20 pagi di Hospital Putrajaya. - <strong>MYNEWSHUB.MY</strong>