GEORGE TOWN - Rangka kepala lembu yang masih berdarah ditemui di rumah Ahli Dewan Undangan Negeri (Adun) Seri Delima R.S.N Rayer awal pagi Sabtu.

Kepala lembu itu ditemui isteri Rayer sekitar pukul 7 pagi hadapan pagar rumahnya.

Rayer memuat naik gambar tersebut di laman Facebook pada pukul 8 pagi dan menulis:"Pagi ini saya terjumpa kepala lembu di hadapan pintu pagar rumah saya..."

Rayer sebelum ini menjadi perhatian selepas menimbulkan kontroversi dengan melabelkan UMNO 'celaka' ketika persidangan DUN pada 20 Mei lalu.

Pada hari berikutnya sekumpulan pembantah merempuh masuk bangunan untuk mencari Rayer yang tidak ada di situ. - <strong>mStar Online</strong>