BERPANTANG maut sebelum ajal. Mungkin itulah peribahasa yang paling sesuai untuk menggambarkan nasib pasangan dari Scotland, Barry dan Izzy Sim serta anak mereka yang terselamat daripada menaiki pesawat Malaysia Airlines (MAS) penerbangan MH17.

Niat mereka tertangguh apabila diberitahu pesawat tersebut sudah penuh dan tiada tempat duduk kosong lagi sekaligus memaksa mereka menukar penerbangan lain.

Mengakui terlalu terkejut dengan insiden itu, Izzy berkata mereka sememangnya penumpang setia penerbangan MAS berbanding penerbangan lain.

"Jantung saya berdegup kencang ketika menerima berita tersebut. Kali ini kami rasa bertuah kerana tidak menaikinya," ujarnya.

Pesawat MH17 yang membawa 298 orang penumpang dan anak kapal itu terhempas berdekatan Kampung Grabovo di Ukraine dekat sempadan Rusia, semalam.

&nbsp;

Oleh: <strong>ELZA / MYNEWSHUB.MY</strong>

<strong>(Sumber: <a href="http://www.telegraph.co.uk/news/worldnews/europe/ukraine/10975021/Couple-missed-Malaysia-Airlines-flight-that-crashed-because-of-lack-of-seats.html" target="_blank">The Telegraph</a>)</strong>