<div style="color: #222222;"><strong>BELIAU</strong> adalah pakar forensik yang disegani dan pernah terlibat dalam Ops Daulat semasa sekumpulan militan dari Selatan Filipina menyusup masuk di Lahad Datu dan Semporna, Sabah, tempoh hari.</div>
<div style="color: #222222;"></div>
<div style="color: #222222;">Tahun ini, Dr Shah Mahmood sekali lagi menyumbangkan kepakaran beliau dalam bidang patologi dengan mengemudi pasukan berjumlah 24 orang bagi mengenalpasti identiti mayat mangsa tragedi kapal terbang MH17 yang terhempas itu.</div>
<div style="color: #222222;"></div>
<div style="color: #222222;">Selalunya beliau profesional dalam mengendalikan tugasnya tanpa melibatkan sebarang hubungan 'emosi'  dengan 'objek' yang beliau kendalikan</div>
<div style="color: #222222;"></div>
<div style="color: #222222;">Namun kali ini, keadaan itu bakal berubah.</div>
<div style="color: #222222;"></div>
<div style="color: #222222;"><strong>Salah seorang jenazah mangsa nahas kapal terbang itu merupakan Mohd Ghafar Abu Bakar, Ketua Pramugara MAS yang juga rakan baiknya sejak sekian lama.</strong></div>
<div style="color: #222222;"></div>
<div style="color: #222222;"><a href="http://mynewshub.my/main/wp-content/uploads/2014/08/MH17_CHIEF_CABIN_CREW_MOHD_GHAFAR_180714_TMIHASNOOR_01.jpg"><img class="alignnone  wp-image-296944" src="http://mynewshub.my/main/wp-content/uploads/2014/08/MH17_CHIEF_CABIN_CREW_MOHD_GHAFAR_180714_TMIHASNOOR_01.jpg" alt="MH17_CHIEF_CABIN_CREW_MOHD_GHAFAR_180714_TMIHASNOOR_01" width="427" height="596" /></a></div>
<div style="color: #222222;"></div>
<div style="color: #222222;">Dr. Shah memanggil Mohd. Ghafar dengan nama Mogab, sama seperti rakan sekelas mereka yang lain.</div>
<div style="color: #222222;"></div>
<div style="color: #222222;">Kesugulan jelas terpancar di wajah pakar patologi berusia 54 tahun itu;</div>
<div style="color: #222222;"></div>
<div style="color: #222222;">"Saya akui, saya tidak tahu sama ada saya mempunyai kekuatan emosi untuk melakukan pemeriksaan ke atas jenazah Mogab, seorang yang saya kenal sejak di bangku sekolah dan saya anggap sebagai saudara kandung sendiri," keluhnya.</div>
<div style="color: #222222;"></div>
<div style="color: #222222;">Perkenalan antara Dr. Shah dan Mogab bermula semasa mereka sama-sama menuntut di SM Sains Johor pada tahun 1977.</div>
<div style="color: #222222;"></div>
<div style="color: #222222;"><strong>" Jika ada pakar lain dalam pasukan penyelamat ini yang dapat menggantikan tempat saya, rasanya lebih bagus," tambahnya lagi yang dilihat cukup terpukul dengan tragedi yang menimpa rakan baiknya itu.</strong></div>
<div style="color: #222222;"></div>
<div style="color: #222222;">Akhbar <strong>New Straits Times</strong> telah menemui Dr Shah di fasiliti ketenteraan bersekuriti tinggi di Hilversum, di mana pasukan forensik Malaysia menjadi sebahagian daripada Pasukan Pengecaman Mayat Mangsa Bencana (DVI) antarabangsa.</div>
<div style="color: #222222;"></div>
<div style="color: #222222;">" Kali terakhir kami berhubung adalah menerusi WhatsApp Group, yang turut disertai oleh rakan-rakan lain," jelasnya membuka cerita.</div>
<div style="color: #222222;"></div>
<div style="color: #222222;">Dalam khidmat pesanan ringkas itu, Ghafar telah memaklumkan bahawa beliau bakal berlepas daripada Amsterdam pada lewat tengah hari dan mereka mendoakan perjalanan beliau selamat.</div>
<div style="color: #222222;"></div>
<div style="color: #222222;">Dua jam kemudian, seluruh tubuh Dr. Shah seolah-olah kaku apabila salah seorang rakannya bertanya kesahihan berita penerbangan Malaysia yang sudah terhempas di Ukraine.</div>
<div style="color: #222222;">
<div></div>
<div>Penerbangan MH17 yang berlepas dari Amsterdam ke Kuala Lumpur, terhempas di Donetsk, timur Ukraine berhampiran sempadan Rusia 17 Julai, lalu.</div>
<div></div>
<div>Pesawat Boeing 777-200 yang membawa 298 orang - 283 penumpang dan 15 anak kapal - dipercayai telah ditembak jatuh tetapi sehingga sekarang tiada pihak yang mengaku bertanggungjawab.</div>
</div>
<div style="color: #222222;"></div>
<div style="color: #222222;">Sementara itu, sokongan dan kata-kata dorongan tidak putus-putus diucapkan di laman Facebook milik Dr Shah, menyatakan kekaguman dan penghargaan mereka terhadap profesionalisme dan dedikasi yang ditonjolkan.</div>
<div style="color: #222222;"></div>
<div style="color: #222222;">"Saya rasa letih..terlalu banyak bergerak hari ini di Hilversum," katanya.</div>
<div style="color: #222222;"></div>
<div style="color: #222222;">Seorang kenalan persekolahan Dr Shah dan Ghafar, tampil memberikan kata-kata semangat kepada doktor itu.</div>
<div style="color: #222222;"></div>
<div style="color: #222222;">" Usaha ini amat berbaloi, Ahli keluarga allahyarham dan rakan-rakan beliau sudag pasti begitu menghargai jasa kalian " - <strong>Sarah, Mynewshub.my</strong></div>