KABUL - Seorang pengebom berani mati meletupkan keretanya yang sarat dengan bahan letupan berhampiran sebuah pasar dan masjid di timur Aghanistan semalam dengan menyebabkan 89 orang terbunuh manakala 40 lagi cedera, kata beberapa pegawai.

Serangan di bandar Urgun, dalam wilayah Paktika itu adalah yang paling dahsyat sejak beberapa bulan lalu sekali gus membayangkan situasi tidak stabil di Afghanistan ketika tentera asing bersiap sedia untuk meninggalkan negara itu hujung tahun ini.

"Penyerang itu meletupkan kenderaannya ketika dia memandu melintasi kawasan pasar yang sibuk itu," kata jurucakap Kementerian Pertahanan, Jeneral Mohammad Zahir Azimi.

"Pihak tentera membekalkan beberapa buah helikopter dan ambulans untuk membawa mangsa-mangsa ke hospital wilayah," tambahnya.

Menurutnya, setakat ini seramai 42 mangsa yang cedera telah dibawa ke hospital.

"Letupan tersebut turut memusnahkan lebih 20 buah kedai dan berpuluh-puluh kenderaan," ujarnya.

Setakat ini, belum ada pihak mengaku bertanggungjawab melakukan serangan itu manakala kumpulan Taliban terlibat dalam pengeboman tersebut. - AP