<strong>Pertembungan Itali dan Uruguay pada perlawanan bola sepak Piala Dunia FIFA pastinya sentiasa dinantikan. Pada pertandingan edisi 2014 di <a title="Neymar Tabik Persembahan Terbaik Brazil" href="http://mynewshub.my/main/2014/06/24/neymar-tabik-persembahan-terbaik-brazil/" target="_blank">Brazil,</a> ia adalah perlawanan terakhir peringkat kumpulan antara dua pasukan hebat di dunia.</strong>

Pada awalnya pertembungan ini dilihat akan memberikan harapan kepada pasukan tercorot England untuk sisa-sisa harapan layak ke pusingan kedua sekiranya Itali menang ke atas <strong><a title="Peminat Itali Makan Gambar Tewas Pada Costa Rica" href="http://mynewshub.my/main/2014/06/23/peminat-itali-makan-gambar-tewas-pada-costa-rica/" target="_blank">Costa Rica</a></strong> tempohari.

Bagaimanapun, pasukan wakil dari zon CONCACAF itu melakukan sesuatu yang luar biasa untuk keluar dari kumpulan maut dengan menumbangkan kedua-duanya Itali dan Uruguay pada dua perlawanan awal mereka.

Costa Rica membuatkan dua pasukan itu kini bersaing merebut sisa peluang di Kumpulan D untuk mengiringi mereka mara ke pusingan kedua sementara England, sudah pun mengucapkan selamat tinggal.

Lebih parah, antara Uruguay dan Itali, hanya satu daripada kedua-dua pasukan itu bakal layak selepas perlawanan di Estadio das Dunas di Natal itu.

<a href="http://mynewshub.my/main/wp-content/uploads/2014/06/DasDunas.jpg"><img class="aligncenter size-full wp-image-283909" src="http://mynewshub.my/main/wp-content/uploads/2014/06/DasDunas.jpg" alt="DasDunas" width="580" height="443" /></a>

Menjelang pertemuan kedua-duanya awal pagi esok pada pukul 12 tengah malam, Uruguay dilihat lebih ampuh apabila memiliki dua penyerang antara yang terbaik di dunia iaitu <strong><a title="Kami Harapkan Luis Suarez: Tabarez" href="http://mynewshub.my/main/2014/06/15/kami-harapkan-suarez-tabarez/" target="_blank">Luis Suarez</a></strong> dan Edinson Cavani.

<strong>Bagaimanapun sejak tiga atau empat tahun kebelakangan ini, persembahan Uruguay tidak konsisten. Uruguay memerlukan slot perlawanan playoff untuk layak ke Brazil dan mereka dilihat banyak bergantung kepada kelincahan Suarez.</strong>

<strong>Pada perlawanan pertama menentang Costa Rica, Suarez tidak bermain kerana masih perlu pulih daripada pembedahan lutut yang dijalani bulan lepas, pasukannya tewas 1-3.</strong>

Dengan England, dia meledak dua gol termasuk gol kemenangan 2-1 pada minit ke-85. Kelibat Suarez pada pertembungan Itali pastinya akan diberikan fokus oleh penonton dan juga pertahanan pasukan Azzuri.

Bagi Itali pula, mereka sering menjadi pasukan pilihan pada pusingan kalah mati selepas kerap berhempas pulas pada peringkat kumpulan.

Ketika Uruguay dan England tidak memungut sebarang mata selepas perlawanan pertama, Itali kelihatan akan mendapat kelebihan tetapi malang apabila turut ditewaskan Costa Rica 0-1.

Para penganalisis melihat perlawanan terakhir Kumpulan D ini akan menyaksikan pertembungan antara penyerang. Antara Suarez dan Cavani bagi Uruguay dan pastinya Mario Balotelli bagi Itali.  - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>