KUALA LUMPUR - Lapan kawasan mencatat bacaan Indeks Pencemaran Udara (IPU) sederhana setakat 7 pagi ini.

Portal Jabatan Alam Sekitar (JAS) menyatakan kawasan yang mencatatkan bacaan IPU melebihi 50 ialah Kota Tinggi (52), Larkin Lama (56), Muar (52), Pasir Gudang (52), Nilai (55), Balok Baru, Kuantan (59), Pelabuhan Klang (54), dan Kemaman (52).

Bacaan IPU antara 0 dan 50 dikategori sebagai baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (bahaya).

Orang ramai boleh merujuk portal http://www.doe.gov.my untuk mengetahui bacaan IPU di kawasan masing-masing. - BERNAMA