Tindakan Perdana Menteri Datuk Seri Najib Tun Razak mengambil tindakan memfailkan saman ke atas laman portal Malaysiakini.com sepatutnya menjadi contoh ikutan kepada para pemimpin lain dalam Barisan Nasional (BN).

Najib yang juga Presiden <strong><a title="UMNO Perlu Manfaatkan Media Sosial" href="http://mynewshub.my/main/2014/06/08/umno-perlu-manfaatkan-media-sosial-ahmad-maslan/" target="_blank">Umno</a></strong> bersama Setiausaha Kerja parti Datuk Abdul Rauf Yusoh menyaman portal berkenaan apabila mendakwa komen pembaca dalam ruangan "Yoursay" yang disiarkan pada 14 Mei lepas berunsur fitnah.

Komen berkenaan berbunyi<strong> "A case of the PM reaping what he sows" dan "How much will Najib spend to keep Terengganu?".</strong>

Writ dan penyataan tuntutan diserahkan kepada Malaysiakini di pejabatnya di Bangsar pada 3 Jun lepas.

Saman difailkan melalui Tetuan Hafarizam Wan dan Aisha Mubarak.

Ia menamakan penerbit Malaysiakini, Mkini Dotcom Sdn Bhd; Ketua Pengarang Kumpulan, Steven Gan dan Ketua Pengarang, Fathi Aris Omar.

Tindakan Najib dilihat sebagai satu tindakan tegas untuk mengambil tindakan ke atas portal Malaysiakini yang dilihat kerap menulis artikel yang bersifat provokasi dan berbaur fitnah ke atas pentadbiran kerajaan pimpinan Najib melalui BN.

Sebelum ini, dilihat para pemimpin pembangkang contohnya Ketuanya Datuk Seri Anwar Ibrahim gemar mengambil tindakan saman ke atas akhbar-akhbar arus perdana atas beberapa berita yang ditulis akhbar berkenaan yang tidak menyebelahi beliau.

<strong>Pembangkang Kaki Saman Di Mahkamah</strong>

Artikel itu dilihat seperti menjatuhkan reputasi para pemimpin pembangkang dengan niat memberikan imej buruk kepada mereka.

<strong>Pada 2011 Ahli Parlimen Shah Alam dari PAS, <a title="Paip Bocor Bukan Punca Gangguan Air" href="http://mynewshub.my/main/2014/05/06/paip-bocor-bukan-punca-gangguan-bekalan-air/" target="_blank">Khalid Abdul Samad</a> menang saman fitnah ke atas akhbar Utusan Malaysia berhubung tulisan yang tersiar dalam akhbar terbitannya dua tahun sebelum itu.</strong>

<strong>Pada 31 Oktober tahun lepas pula, Presiden Jalur Tiga Malaysia (JATI) Datuk Dr Hasan Mohamed Ali berjaya menang samannya pula ke atas Khalid yang didakwa mengeluarkan kenyataan memfitnah dalam satu sidang media pada Februari 2012.</strong>

Dalam rangka politik pakatan pembangkang PAS-PKR dan DAP itulah yang menjadi budaya, saman menyaman.

Kali ini, tindakan berterusan Malaysiakini mengkritik kerajaan dilihat ada perubahan apabila berlakunya tindakan saman sedemikian yang diambil sendiri oleh Perdana Menteri.

<strong>Tindakan Saman Harus Konsisten Dan Tegas</strong>

Apapun, tindakan saman itu harus konsisten sehingga mencapai keputusan dan tidak menjadi sesuatu yang dianggap hanya sebagai sandiwara atau ugutan kerana ada kes sebelum ini saman yang difailkan kemudian ditarik balik ataupun diselesaikan di luar mahkamah.

Jangan hangat-hangat taik ayam kerana pemimpin Pakatan Rakyat amat jarang sekali menarik balik saman mereka. Hanya pemimpin BN atau Umno yang dilihat selalu berbuat demikian.

Antaranya ialah kes saman oleh Ketua Wanita Umno Datuk Seri Shahrizat Abdul Jalil yang menyaman Pengarah Strategi Parti Keadilan Rakyat (PKR) Rafizi Ramli dan Ketua Wanita PKR Zuraida Kamaruddin yang mana dibatalkan selepas kedua-dua pihak bersetuju menarik balik saman yang difailkan.

Paling kontroversi ialah pada awal tahun ini apabila saman Umno ke atas Naib Presiden PKR Tian Chua yang turut ditarik balik.

<strong>Pada 13 Januari lalu, kedua-dua pihak Umno dan Tian Chua bertindak mengambil jalan penyelesaian di luar mahkamah dan persetujuan dirakamkan di hadapan Pesuruhjaya Kehakiman Rosilah Yop.</strong>

<strong>Saman itu mendakwa Tian Chua atau nama sebenarnya Chua Tian Chang mengaitkan parti Umno dengan dengan pencerobohan di Lahad Datu, pada tahun lepas</strong>.

Penarikan balik saman itu mencetuskan kemarahan dalam kalangan ahli Umno apabila ia dilihat sebagai satu tindakan sambil lewa sekaligus seakan-akan membenarkan Tian Chua terus menabur fitnah ke atas Umno.

<strong>Lee Kuan Yew Contoh Terbaik Tindakan Saman</strong>

Bekas Perdana Menteri Singapura dahulu Lee Kuan Yew boleh dilihat sebagai contoh terbaik dalam penggunaan tindakan saman di mahkamah.

Lee cukup membenci dan tidak menyukai seorang saingan politiknya iaitu seorang peguam terkenal JB Jeyaratnam kerana kelantangan beliau mengkritik dasar-dasar kerajaan Singapura.

Ekoran kebencian itu, Lee bertindak menyaman Jeyaratnam di mahkamah setiap kali dirasakan kenyataan saingannya itu memfitnahnya.

<strong>Jeyaratnam dikatakan terpaksa membayar saman kepada Lee sehingga beliau sendiri muflis.</strong>

<strong>Beliau sempat menulis dua buah buku mengenai perjuangannya "Make it Right for Singapore" dan "The Hatchet Man of Singapore" yang berkisar perjuangan menegakkan lunas demokrasi segar dan kebebasan bersuara di Singapura sepanjangnya.</strong>

Dalam kes saman Najib kepada Malaysiakini ini, Pengurusan kes tersebut telah ditetapkan pada 18 Jun depan di hadapan Hakim SM Komathy Suppiah.

Selepas Malaysiakini, para pemimpin BN dan Umno yang kerap menjadi mangsa artikel berbaur provokasi dan tuduhan melampau mesti mengambil tindakan sama ke atas Malaysiaini dan juga laman portal online lain yang pro-pembangkang supaya budaya memfitnah diberhentikan. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>