<p style="text-align: justify;">KUALA LUMPUR - Kementerian Kesihatan akan membuat pengambilan 1,681 jururawat berkelulusan institusi pengajian tinggi awam dan swasta tahun ini.</p>
<p style="text-align: justify;">Sehubungan itu Ketua Setiausaha kementerian berkenaan Datuk Farida Mohd Ali berkata graduan yang memiliki Diploma Kejururawatan dipelawa membuat permohonan.</p>
<p style="text-align: justify;">Dalam satu kenyataan, beliau berkata permohonan boleh dibuat menerusi Suruhanjaya Perkhidmatan Awam (SPA) dengan mengisi borang SPA-8i secara online di www.spa.gov.my selewat-lewatnya 30 April ini.</p>
<p style="text-align: justify;">Urusan temuduga dijangka dijalankan pada bulan Jun dan tawaran pelantikan dijangka bermula dalam bulan Ogos. - BERNAMA</p>