MANCHESTER, England - Pemain gantian, Marouane Fellaini menyumbatkan gol pada minit terakhir perlawanan ketika Manchester United menundukkan Valencia 2-1 pada perlawanan pertama di bawah pengendalian pengurus baharu, Louis van Gaal di gelanggang sendiri, awal pagi tadi.

Pengurus kelahiran Belanda itu yang mengikat kontrak tiga tahun untuk mengambilalih tugas yang dikosongkan David Moyes di Old Trafford, gembira dengan prestasi anak buahnya selepas menang kesemua lima perlawanan pra musim sepanjang jelajah mereka di Amerika Syarikat.

Biarpun kemenangan yang dicatat awal pagi tadi hadir pada minit terakhir perlawanan, dia tetap kritikal bahawa pasukannya sudah bersedia untuk mengharungi musim baharu.

"Saya fikir ini adalah perlawanan terburuk kami. Banyak pemilihan yang kurang tepat, hantaran kurang kemas dan kami tidak memberi asakan mencukupi terhadap pihak lawan," katanya. - AP