<p style="text-align: justify;">KUALA LUMPUR - Suruhanjaya Hak Asasi Manusia Malaysia (Suhakam) mendakwa konsep hak asasi manusia adalah hak dan kebebasan yang wujud secara semula jadi yang berhak dituntut oleh semua manusia.</p>
<p style="text-align: justify;">Pengerusinya, Tan Sri Hasmy Agam mendakwa, hak asasi itu berhak dituntut oleh mana-mana manusia tanpa mengira agama, bangsa, jantina, bahasa dan sebarang status yang lain.</p>
<p style="text-align: justify;">Justeru, dakwanya, adalah menjadi peranan utama negara ini untuk memastikan bahawa hak asasi manusia dinikmati sepenuhnya oleh rakyat tanpa diskriminasi.</p>
<p style="text-align: justify;">“Suhakam risau salah tanggapan tentang konsep hak asasi manusia ini akan menghalang Malaysia daripada mengambil langkah yang progresif ke arah merealisasikan matlamatnya untuk menjadi sebuah negara maju.</p>
<p style="text-align: justify;">“Malaysia selaku ahli PBB harus menegakkan, merangkumi nilai dan prinsip yang diterima pakai oleh keseluruhan masyarakat antarabangsa,” dakwanya melalui satu kenyataan media.</p>
<p style="text-align: justify;">Media pada 13 Mei lalu melaporkan Datuk Seri Najib Tun Razak berkata, umat Islam kini berdepan dengan satu bentuk ancaman serangan baharu yang begitu agresif iaitu pemikiran dan fahaman humanrightisme.</p>
<p style="text-align: justify;">Perdana Menteri dipetik berkata, fahaman itu dilihat seolah-olah menjadi satu cabang agama baharu yang amat pesat berkembang di dalam dan luar negara.</p>
<p style="text-align: justify;">Menurutnya, rencah utama fahaman tersebut adalah berasaskan pemikiran humanisme dan sekula­risme serta liberalisme.</p>
<p style="text-align: justify;">Fahaman itu bersifat songsang, apabila mengagungkan kehendak dan nafsu manusia semata-mata serta menolak sebarang sistem nilai yang merangkumi normal agama dan adab susila. - mynewshub.mny</p>