SHAH ALAM - Yayasan Tan Sri Muhyiddin (TSM) Charity Golf menerima sumbangan berjumlah RM4.38 juta daripada pelbagai syarikat korporat dan agensi kerajaan sempena penganjuran pertandingan golf "Founder's Cup 2014" hari ini.

Cek sumbangan disampaikan kepada pengerusi yayasan itu Timbalan Perdana Menteri Tan Sri Muhyiddin Yassin pada majlis penyampaian hadiah kepada pemenang pertandingan itu di Glenmarie Golf &amp; Country Club di sini.

Pada majlis itu juga sebanyak RM22,000 berjaya dikumpul hasil bidaan ke atas tiga buah motosikal elektrik bagi menambah dana tabung TSM Charity Golf.

Terdahulu, Perdana Menteri Datuk Seri Najib Tun Razak selaku Penaung TSM Charity Golf turut menyertai pertandingan golf amal tersebut.

Founder's Cup 2014 diadakan bersempena sambutan ulang tahun kelahiran Muhyiddin yang juga Pengasas TSM Charity Golf pada 15 Mei lepas. - BERNAMA