KALAU benar khabar yang kami dengar mengenai penyanyi Robin Thicke ini, memang dia juga punyai perangai 'bajet diva' seperti selebriti yang lain.

Memetik artikel dari laman Fishwrapper.com, dia dikatakan mengugut untuk membatalkan persembahannya di Miami sempena sambutan tahun baru beberapa hari yang lalu jika tidak diberikan bilik hotel yang lebih besar.

Bimbang dengan ugutannya itu, ejen yang mengendalikan persembahannya terpaksa bersusah-payah menghubungi hotel-hotel ternama bagi memenuhi kehendaknya.

Penulis artikel, Emily Trainham turut menyelar sikap penyanyi itu kerana sikap cerewetnya sedangkan dia sudah dibayar dengan harga yang begitu tinggi.

Menganggap perkara ini sebagai menyedihkan, dia turut menyarankan agar pihak yang berhadapan dengan selebriti sebegini berkata, "Maaf, anda dipecat. Sila kembali ke dunia sebenar."

Ha, betul juga kan? Kenapa perlu bersusah-payah memenuhi permintaan mengarut mereka sedangkan tanpa bayaran penganjur, mereka juga tak dapat cari makan.

Oleh: <strong>ELZA</strong>