SHAH ALAM - Menteri Besar Selangor, Tan Sri Abdul Khalid Ibrahim menafikan beliau menerima surat pemecatan daripada Parti Keadilan Rakyat (PKR).

Katanya, sehingga kini beliau masih sah menjadi ahli PKR.

"Saya masih belum menerima apa-apa surat berkaitan perkara itu (pemecatan).

"Jadi saya rasa saya tidak perlu mengulas lanjut mengenai perkara itu," katanya ketika ditemui selepas memberi keterangan mengenai kes saman rampasan tanah milik Yayasan Basmi Kemiskinan (YBK) di Mahkamah Tinggi, di sini, sebentar tadi.

Semalam, khabar angin mendakwa Abdul Khalid dipecat kerana enggan meletakkan jawatan bagi membolehkan Presiden PKR, Datin Seri Dr Wan Azizah Wan Ismail dilantik mengisi jawatan itu. -<strong> BH Online</strong>