Bulan Ramadan bakal menjelang sama ada esok atau lusa dan umat Islam di Malaysia akan mula berpuasa sebelum kemudiannya menyambut sambutan Hari Raya Aidilfitri.

Belum pun sempat puasa bermula, sudah ada semangat kesyahduan raya dirasai sesetengah pihak khususnya para anggota keselamatan yang tidak dapat bercuti pada sambutan perayaan kali ini.

Di Facebook, tersebar video seorang anggota unit polis bantuan sedang menyanyikan lagu popular hari raya "Dari Jauh Ku Pohon Maaf - Allahyarham Sudirman" sambil bermain gitar.

Cuma yang lucunya, pakcik polis ini mengubah lirik lagunya kepada kesedihan kerana tidak dapat bercuti pada sambutan Aidilfitri kali ini.

https://www.facebook.com/photo.php?v=566819046753137&amp;set=vb.106426632792383&amp;type=2&amp;theater

Suara pakcik itu begitu merdu menyanyikan lagu yang sedih itu sambil pandai pula bermain gitar.

Sementara itu, ekoran penentuan tarikh permulaan puasa pada hari ini jalan raya di sekitar ibu kota agak sesak pada waktu pagi berkemungkinan warga kota mula ke pasar untuk membeli-belah bahan masakan untuk bersahur dan berbuka.

Beberapa jalan di beberapa pasar basah dan juga pasaraya besar begitu sesak sejak pukul 10 pagi dengen deretan kereta masuk ke kawasan parkir pasaraya berkenaan.