KUALA LUMPUR - Agensi Angkasa Negara (Angkasa) sedang menganjurkan pertandingan melukis poster berkonsepkan futuristik peringkat kebangsaan.

Unit Komunikasi Korporat Angkasa dalam satu kenyataan media memberitahu, pertandingan itu terbuka kepada semua pelajar sekolah rendah dan menengah.

“Peraduan melukis poster bertemakan "Space For The Future" peringkat kebangsaan sebahagian daripada program Pertandingan Cabaran Angkasa Peringkat Kebangsaan Piala Perdana Menteri 2014 yang akan berlangsung Oktober nanti,” kata kenyataan itu hari ini.

Menurut kenyataan itu, tarikh tutup peraduan itu pada 31 Ogos 2014 dan para pemenang akan dimaklumkan melalui surat dan laman web rasmi Angkasa.

Kata kenyataan itu, tiga lukisan pemenang kategori sekolah rendah akan mewakili Malaysia ke Asia-Pacific Regional Space Agency Forum ke 21 (APRSAF-21) Poster Contest di Jepun Disember nanti.

“Orang ramai yang mahu mendapat maklumat lanjut diminta menghubungi talian 03-2273 4303 atau layari laman web www.angkasa.gov.my/planetarium atau Facebook Angkasa,” kata kenyataan itu. - mynewshub.my