Mengayuh, meluncur, melompat, dan jatuh tergolek sememangnya menjadi warna-warni permainan papan selaju. Siapa sangka permainan yang bermula pada lewat tahun 1940 di Amerika Syarikat ini sudah menjadi sukan extrim yang membawa nama Malaysia ke persada sukan antarabangsa. 

<a href="http://mynewshub.my/main/wp-content/uploads/2014/05/Padin-for-blog.jpg"><img src="http://mynewshub.my/main/wp-content/uploads/2014/05/Padin-for-blog-199x300.jpg" alt="Padin for blog" width="199" height="300" class="alignnone size-medium wp-image-272800" /></a>

Ahmad Fadzil Musa, 37, pemenang pingat emas Asia X Games pada 2000 dan 2004 berkata, permulaannya untuk mencuba sukan ini adalah sekadar suka-suka dan pengaruh daripada abangnya.

"Saya berjinak-jinak dengan sukan 'skateboard' pada usia 14 tahun. Saya masih ingat lagi, pada masa itu, saya hanya meminjam papan luncur abang yang dibeli di sebuah pasar raya di Komtar.

"Abang saya beli papan luncur itu selepas melihat aksi Aru dari kumpulan Koffin Kanser bermain skateboard di Pesta Pulau Pinang. Ketika itu, papan luncur yang saya gunakan tidaklah mahal, namun memadai untuk beraksi.

"Saya mengambil masa yang lama untuk menjadi mahir, tetapi saya tidak pernah kenal erti penat, malah berkobar-kobar apabila bertemu lebih ramai orang yang meminati sukan sama. Dari situ, saya kerap beraksi hingga memasuki beberapa siri kejohanan," katanya memetik Berita Harian.

<a href="http://mynewshub.my/main/wp-content/uploads/2014/05/skateeeee.jpg"><img src="http://mynewshub.my/main/wp-content/uploads/2014/05/skateeeee-300x300.jpg" alt="skateeeee" width="300" height="300" class="alignnone size-medium wp-image-272802" /></a>

Papan luncur bukanlah sesuatu yang asing di kalangan remaja yang sukakan cabaran, aktiviti lasak dan bersemangat mencuba sesuatu yang baru.

Sejarah mengenai papan selaju atau lebih dikenali dengan nama 'skateboard' bermula di California, Amerika Syarikat apabila para peluncur di sana yang ingin meluncur, tetapi pada masa itu ombak di lautan sangat rendah.

Ia mula menular di Malaysia pada tahun 1990 yang pada masa itu memang amat sukar untuk mendapatkan peralatanya dan agak terhad.

“Mula-mula memanglah saya rasa takut, bimbang kalau-kalau patah tulang, luka teruk. Tetapi, disebabkan minat yang mendalam dan rasa tercabar dengan diri sendiri, saya cuba juga. Saya mula bermain papan luncur ni sejak sekolah menengah lagi, tetapi pada masa itu bukanlah secara serius.

“Selalunya saya akan bermain papan luncur ini di Extreme Park, Seksyen 13 di sini lah. Biasanya hujung minggu. Kadang-kadang saya dan kawan-kawan bermain di kawasan berhampiran dengan perumahan kami,” tambah Mohd Syafiq ketika dihubungi Mynewshub.

Difahamkan selain di Shah Alam, tempat lain yang menjadi tumpuan untuk berpapan luncur adalah di Kampung Batu, Putrajaya, Petaling Jaya serta Mont Kiara kerana tempatnya lebih besar, selesa dan berbumbung.

Bagi Mohd Syaiful Bakhtiar, 26, pula, aspek-aspek keselamatan perlu dititikberatkan ketika bermain, seperti pemakaian topi keledar, lapik di siku dan lutut serta pemilihan kasut yang sesuai adalah penting untuk mengelakkan jatuh ketika beraksi serta luka yang teruk.

“Setakat jatuh-jatuh itu biasalah. Amaturlah katakan. Alah bisa tegal biasa. Jatuh ketika berlatih itu adalah perkara biasa. Memanglah sakit, tetapi sebab saya minat, saya tidak kisah semua itu,” tambah rakan mereka, Mohd Aizat bin Kasman, 26, yang turut meminati sukan itu.

Bertanyakan soal kos yang dibelanjakan untuk membeli papan luncur dan aksesori yang lain, mereka tidak menafikan sukan ini memerlukan kos yang tinggi, tetapi semua alatannya dapat dipakai dalam jangka masa yang lama.

“Biasanya kami bermain papan luncur ini dalam masa 3 hingga 4 jam seminggu. Permainan papan luncur ini, kalau kita jarang main, nanti kita lupa cara-cara (skill) nak main. Permainan ini tidaklah perlu habiskan masa banyak sangat, tetapi kenalah selalu berlatih. Sebab itu kami tidak mempunyai masalah untuk membahagikan masa untuk bekerja dan berpapan luncur,” jelas Mohd Hazim bin Baba, 26, yang juga seorang juruteknik.

Oleh: <strong>hzqahmd</strong>





