Jam 3.08 petang semalam, Pusat Gerakan Operasi Bomba KL menerima laporan kebakaran di Kondominium Palm Villa, Taman Maluri, Cheras.

Pasukan bomba yang berkejar ke lokasi mendapati berlaku kebakaran dengan asap tebal menyelubungi tingkat 8 kondo berkenaan.

<a href="http://mynewshub.my/main/wp-content/uploads/2014/06/10477893_10152162418276762_878434786010144686_n.jpg"><img class="alignnone size-medium wp-image-281615" src="http://mynewshub.my/main/wp-content/uploads/2014/06/10477893_10152162418276762_878434786010144686_n-300x168.jpg" alt="10477893_10152162418276762_878434786010144686_n" width="300" height="168" /></a>

Situasi cemas turut dikesan iaitu seorang wanita terperangkap di luar tingkap. Operasi menyelamat dan memadam kebakaran segera dilaksanakan.

Wanita yang nyaris menjadi mangsa kebakaran dikenalpasti sebagai warganegara asing dari China berusia 29 tahun.

<a href="http://mynewshub.my/main/wp-content/uploads/2014/06/10437354_10152162418271762_6241035805471776792_n.jpg"><img class="alignnone size-medium wp-image-281608" src="http://mynewshub.my/main/wp-content/uploads/2014/06/10437354_10152162418271762_6241035805471776792_n-300x168.jpg" alt="10437354_10152162418271762_6241035805471776792_n" width="300" height="168" /></a>

Berdasarkan gambar, seluruh tubuh wanita tersebut sudah berjelaga. Mujurlah dia cepat diselamatkan kerana dalam kebanyakan kes kebakaran, punca kematian disebabkan oleh kesukaran bernafas disebabkan asap tebal.

Kebakaran yang dipadamkan sepenuhnya pada 3.37 petang itu dipercayai berpunca daripada pendingin hawa.

Tahniah kami ucapkan kepada Jabatan Bomba atas kecekapan mereka memadam kebakaran dan menyelamatkan nyawa. <strong>#mynewshub</strong>

<strong>Oleh: REM RAMZI</strong>
<strong>Sumber: Facebook Pusat Gerakan Operasi Bomba KL / Jabatan Bomba &amp; Penyelamat Malaysia </strong>

&nbsp;