BANDARAYA GAZA - Serangan udara yang dilancarkan oleh Israel di utara Gaza mengorbankan enam orang, termasuk dua wanita dan dua kanak-kanak, kata pegawai medik hari ini.

Serangan itu terkena rumah Komander Briged Al-Quds, sayap bersenjata Pergerakan Jihad Islam Palestin di Beit Hanoun di utara bandaraya Gaza, kata jurucakap perkhidmatan kecemasan, Ashraf al-Qudra.

Kejadian yang masuk hari kedua serangan Israel di Palestin mengorbankan komander terbabit dan lima anggota keluarganya termasuk ibu bapanya, seorang wanita dan dua kanak-kanak. - AFP