LAS VEGAS, Nevada - Dua suspek menembak mati dua anggota polis dalam satu serangan hendap di sebuah restoran piza di sini kelmarin sebelum membunuh individu ketiga dan membunuh diri di sebuah pasar raya Walmart berhampiran lokasi tersebut, kata polis.

Polis berkata, seorang lelaki dan wanita berjalan masuk ke restoran CiCi's Pizza dan menembak anggota polis, Alyn Beck, 42, dan Igor Soldo, 32, yang sedang makan tengah hari dari jarak dekat.

Ketua Jabatan Polis Metro Las Vegas, Sherif Doug Gillespie berkata, setelah seorang anggota polis itu sempat membalas tembakan sebelum dia meninggal dunia.

"Namun, kami masih tidak dapat memastikan sama ada tembakan tersebut mengenai suspek," katanya pada satu sidang media di sini tengah hari kelmarin.

Kedua-dua suspek kemudian melarikan diri ke pasar raya Wallmart di seberang jalan dan menembak mati seorang orang awam di pintu masuk bangunan tersebut.

Mereka kemudian berbalas tembakan dengan beberapa anggota keselamatan sebelum membunuh diri.

"Suspek wanita tersebut menembak rakannya sebelum menembak diri sendiri," kata Gillespie.

Identiti mangsa masih belum disahkan, manakala nama dua suspek itu juga tidak didedahkan. - AP