Kumpulan penjelajah Kelab Ekspedisi Tujuh Benua (KE7B) Felda yang menjelajah Greenland berjaya mencatatkan pelbagai kejayaan manis buat Malaysia.

Menurut Penasihat KE7B, Datuk Akmar Hisham Mokhles, kejayaan ini membanggakan seluruh rakyat Malaysia kerana kejayaan yang diraih kumpulan penjelajah ini telah mencatat kejayaan mereka yang tersendiri.
<p style="text-align: center;"><a href="http://mynewshub.my/main/wp-content/uploads/2014/05/datuk.jpg"><img class="alignnone size-full wp-image-274494" src="http://mynewshub.my/main/wp-content/uploads/2014/05/datuk.jpg" alt="datuk" width="188" height="268" /></a></p>
<strong>"Syukur Alhamdulillah, kesemua penjelajah berjaya menamatkan misi mereka hari ini. Apa yang membanggakan kita ialah mereka berjaya menyelesaikan misi ini kurang daripada tempoh 35 hari yang ditetapkan," katanya ketika ditemubual MYNEWSHUB.MY, sebentar tadi.</strong>

Kumpulan berkenaan berjaya menamatkan ekspedisi hanya dalam 27 hari yakni bermula 28 April dan berakhir 24 Mei lalu.

Pasukan tersebut terdiri daripada Ketuanya, Yanizam Mohamad Supiah, 29, Muhamad Shaiful Hisyam Abd. Aziz, 25, Abdul Rahman Abu Hassan, 31, Tahira Najmunisaa Muhammad Zaid, 25, Mohd. Akasyah Jamaludin, 25, Muhammad Irwan Yusuf Abdullah, 34, Muhammad Musaddiq Samsudin, 25, dan Muhd. Hafizuddin Abdul Muthalib, 25.

Kejayaan mereka merentasi<strong><a title="Penjelajah Greenland Semakin Hampir Ke Garisan Penamat" href="http://mynewshub.my/main/2014/05/24/peserta-ekspedisi-jelajah-greenland-2014-semakin-mengakhiri-ke-garisan-penamat/" target="_blank"> Greenland</a> </strong>mencatat rekod yang tersendiri apabila bergelar kumpulan penjelajah pertama dari Malaysia dan Asia Tenggara menjayakan misi tersebut, selain rekod pasangan suami isteri pertama dari Malaysia iaitu Abdul Rahman dan isterinya, Tahira Najmunisaa yang berjaya menghabiskan misi bersama-sama.

Selain itu, menurut Datuk Akmar lagi, kejayaan ini lebih manis apabila terdapat penglibatan seorang anak Felda yang turut sama terlibat dalam ekspedisi tersebut.

<strong>"Ini kejayaan yang membanggakan negara, sedikit sebanyak kejayaan mereka diharap dapat mengubati kekecewaan rakyat Malaysia terhadap kekalahan pasukan badminton negara dalam mengejar kejuaraan Piala Thomas semalam," katanya lagi.</strong>

Pasukan lapan penjelajah tersebut dijadualkan kembali ke tanah air selewat-lewatnya pada awal Jun ini. -<strong> MYNEWSHUB.MY</strong>

Oleh: <strong>JULIANA JOHAR</strong>

&nbsp;