<strong>Tan Sri Khalid Ibrahim akan kekal sebagai Menteri Besar Selangor setelah mendapat perkenaan Sultan Sharafuddin Idris Shah hari ini.</strong>

<strong>Dari segi perundangan, beliau mampu mengemudi kepimpinan negeri kerana masih mendapat sokongan penuh daripada 4 Exco Negeri dari PAS.</strong>

<strong><a title="NGO Mahu Abdul Khalid Kekal MB Selangor" href="http://mynewshub.my/main/2014/08/05/ngo-mahu-abdul-khalid-kekal-mb-selangor/" target="_blank">Khalid</a></strong> juga mencabar mana-mana exco dari Parti Keadilan Rakyat (PKR) atau DAP meletak jawatan jika meragui kemampuan beliau mentadbir dengan sokongan majoriti.

Beliau berkata demikian pada sidang akhbar di Pejabat Setiausaha Kerajaan Negeri di Shah Alam sebentar tadi.

Khalid juga memberitahu bahawa isu pembubaran Dewan Undangan Negeri Selangor tidak berbangkit dan tidak dibincangkan dalam pertemuan dengan Sultan Selangor, pagi tadi.

Mengenai kemungkinan usul undi tidak percaya diadakan,  beliau tidak bercadang untuk mengadakan <strong><a title=" Tidak Patut, Rempuh Masuk Sidang Dewan – Khairy Jamaluddin" href="http://mynewshub.my/main/2014/05/22/umno-p-pinang-tidak-patut-memasuki-dewan-khairy-jamaluddin/" target="_blank">sidang dewan </a></strong>bagi tujuan berkenaan masa ini.

Namun kata beliau, andai para Ahli Dewan Undangan Negeri mahu demikian, maka beliau akan mengadap Sultan.

Ditanya pemberita ke mana hala tuju beliau selepas ini, Khalid tanpa berselindung memberitahu sedang mempertimbangkan untuk menyertai PAS.

<a href="http://mynewshub.my/main/wp-content/uploads/2014/08/SidangMediaKhalid.jpg"><img class="aligncenter wp-image-299334" src="http://mynewshub.my/main/wp-content/uploads/2014/08/SidangMediaKhalid.jpg" alt="SidangMediaKhalid" width="530" height="317" /></a>

Namun keutamaan beliau adalah untuk membersihkan nama beliau setelah dimalukan dengan begitu teruk oleh kepimpinan PKR. - <strong>MYNEWSHUB.MY</strong>