Jempol - Tiga sahabat karib maut manakala seorang lagi parah dalam kemalangan di Jalan Besar Palong 9, 10 dan 11 di sini, malam tadi.

Jurucakap polis berkata, dalam kejadian jam 11.30 malam itu, semua mangsa yang menaiki motosikal terjatuh akibat pertembungan dengan seorang daripada mereka yang datang dari arah bertentangan.

Muhammad Syahreedzwan Mohmad Abdullah, 17; Mohamad Aflin Norirfan Md Jani, 15, dan Muhammad Faizal Jamalludin, 13, meninggal dunia ketika dirawat di Klinik Kesihatan Palong 9.

Rakan mereka, Mohd Mois Ikmal Mohd Nasir, 16, yang cedera parah dalam kemalangan itu masih koma di Hospital Jempol. - <strong>BH Online</strong>