Perdana Menteri Datuk Seri Najib Tun Razak mengecam tindakan seorang wakil rakyat DAP yang mengeluarkan kata-kata kesat kepada Umno dan pemimpinnya baru-baru ini.

Pada insiden itu, Ahli Dewan Undangan Negeri (ADUN) DAP Seri Delima R.S.N Rayer menggunakan perkataan "Umno Celaka" dalam satu kenyataannya di dalam <strong><a title="Tidak Patut, Rempuh Masuk Sidang Dewan – Khairy Jamaluddin" href="http://mynewshub.my/main/2014/05/22/umno-p-pinang-tidak-patut-memasuki-dewan-khairy-jamaluddin/" target="_blank">persidangan dewan</a></strong>.

Selain dikecam, Najib yang juga Presiden Umno turut menyifatkan tindakan Rayer itu sebagai biadab.

"Saya sekeras-kerasnya kenyataan menghina yang dibuat oleh ahli DAP yang sama sekali tidak sopan.

"Kita mungkin berbeza pendapat politik kita tetapi tidak disuruh mengeluarkan kata-kata kesat," kata Najib dalam satu kenyataan di status Facebook beliau hari ini.

Menurut Najib, tindakan seumpama itu tidak memberi manfaat sebaliknya ia akan menjadi penyebab dan penyumbang kepada berlakunya suasana yang tidak harmoni.

<strong>"Tindakan seperti ini akhirnya akan menghasut kepada berlakunya ketidakharmonian kita semua <a title="Rakyat Malaysia Bertuah Banyak WiFi Percuma" href="http://mynewshub.my/main/2014/05/12/rakyat-malaysia-bertuah-banyak-wifi-percuma/" target="_blank">rakyat Malaysia,</a>" katanya.</strong>

Beliau ketika ini berada di Kazakhstan untuk rangka lawatan kerja selama tiga hari di sana.

Katanya, ahli-ahli parti perlu memastikan untuk tidak melatah dan terus mengelakkan diri daripada mencemarkan pula nama baik parti Umno.

<strong>“Pada masa yang sama, saya menyeru semua ahli UMNO supaya tidak bertindak balas secara keterlaluan dengan melakukan perkara-perkara bertentangan dengan<a title="Tengku Puan Pahang: Jangan Buat Andaian Jika Tak Faham Undang-Undang Syariah" href="http://mynewshub.my/main/2014/05/23/tengku-puan-pahang-jangan-buat-andaian-jika-tak-faham-undang-undang-syariah/" target="_blank"> undang-undang </a>atau disifatkan sebagai tidak bertanggungjawab.</strong>

<strong>“Sebarang reaksi perlu berada dalam batas-batas undang-undang dan kita mesti berusaha untuk meneruskan imej baik parti. Jaga nama baik parti kita,” katanya.</strong>

Kenyataan ‘UMNO celaka’ yang diucapkan oleh Rayer sekitar awal minggu ini telah mencetuskan kemarahan di kalangan ahli-ahli UMNO dengan beberapa siri bantahan di Pulau Pinang, Kuala Lumpur dan Kuantan berhubung keengganan Rayer untuk memohon maaf.

Isu itu terus panas ekoran keengganan Rayer memohon maaf malah mengulangi lagi perkataan itu dalam ceramahnya malam kelmarin. - <strong>MYNEWSHUB.MY</strong>