Shah Alam - Seorang pemandu lori berusia 40 hilang kaki kanannya selepas terbabit dalam kemalangan di kilometer 3.5 lebuhraya NKVE berhampiran susur keluar ke Setia Alam, di sini, 10 malam tadi.

Dalam kejadian itu, lori membawa minyak sawit itu dikatakan dalam perjalanan dari Pahang ke Pelabuhan Klang.

Ketika sampai di lokasi kejadian lori yang dipandu mangsa dipercayai terbabas sebelum melanggar penghadang di kiri jalan lalu terbalik.

Mangsa didapati masih dalam keadaan sedar namun kaki kanannya tersepit antara besi penghadang jalan dan badan lori menyebabkan usaha mengeluarkan mangsa menjadi sukar.

Bomba mengambil kira-kira 3 jam untuk mengeluarkan mangsa dan kaki mangsa terputus akibat tersepit dan mangsa mengalami pendarahan teruk. - <strong>myMetro Online</strong>