MENGEJUTKAN sungguh khabar yang kami terima mengenai pelakon Izreen Azminda menerusi Berita Harian, hari ini.

Dia telah diceraikan suaminya, Muhammad Riza di lokasi penggambaran di Pulau Pinang selepas berlaku pertengkaran antara mereka.

Perkara itu telah pun disahkan oleh Izreen yang menyifatkan jodoh antara mereka sudah tiada lagi.

Izreen yang pasrah dengan ketentuan itu bagaimanapun tidak mahu mengulas lanjut mengenai perceraian itu.

<strong>"Mungkin ini sudah tertulis dan langkah terbaik buat saya dan dirinya. Beliau lelaki yang baik yang pernah hadir dalam hidup saya. Hidup harus diteruskan dan paling utama ialah saya ada anak untuk dibesarkan,"</strong> ujarnya.

Pasangan ini mempunyai anak lelaki, Adrian Umar yang berusia 10 bulan.

<a href="http://mynewshub.my/main/wp-content/uploads/2014/05/Izreen-Azminda-Aznam.jpg"><img class="size-medium wp-image-272436 aligncenter" src="http://mynewshub.my/main/wp-content/uploads/2014/05/Izreen-Azminda-Aznam-225x300.jpg" alt="Izreen Azminda Kena Cerai Di Lokasi Penggambaran" width="225" height="300" /></a>

Sebelum berkahwin, Izreen pernah terpalit dengan kontroversi berikutan hubungan cintanya dengan pelakon Johan As'ari yang tidak kesampaian.

Hmm...nampaknya dalam kemeriahan para selebriti tempatan kita mendirikan rumahtangga tahun ini, banyak juga yang mengalami kegagalan.

Apapun, kami berharap selagi ada ruang untuk Izreen dan Riza memperbaiki hubungan itu, cubalah sedaya mungkin.

Bukan apa, kasihan pada anak yang masih kecil dan masih memerlukan belaian kasih ibu-bapanya...

Oleh: <strong>ELZA / MYNEWSHUB.MY</strong>

&nbsp;