SAO PAULO - Jurulatih Brazil, Luiz Felipe Scolari menghargai sokongan padu penonton dan penyokong bola sepak di Sao Paulo yang memberi semangat kepada pemain untuk bangkit memenangi perlawanan sulung Piala Dunia menentang Croatia, awal pagi tadi.

Perlawanan tumpuan itu bagaimanapun dikejutkan dengan gol awal apabila Croatia di depan menerusi jaringan sendiri Marcelo, namun penyokong tuan rumah tetap memberi semangat di Corinthians Arena sebelum Brazil menang 3-1 meskipun penalti yang diberikan pengadil dipertikaikan.

Scolari, yang pernah membimbing Brazil menang Piala Dunia pada 2002, juga menghargai semangat pemainnya yang tetap utuh meskipun dalam keadaan ketinggalan dengan tekanan di depan penyokong sendiri.

“Pemain kami cemerlang dalam usaha untuk menukar keputusan itu memihak kepada mereka," katanya.

“Secara keseluruhannya, kami perlu mengucapkan terima kasih dan tahniah kepada semua penyokong dalam stadium," katanya.

Selain Neymar, Scolari juga menyanjungi semangat dan kecemerlangan Oscar dengan berkata beliau tidak mempunyai sebarang kegusaran dengan pemain Chelsea itu yang menjaringkan gol ketiga Brazil.

Sebelum ini tempat Oscar dalam pasukan Brazil menimbulkan perdebatan. Namun selepas perlawanan semalam.

Neymar yang dinamakan sebagai pemain terbaik perlawanan dengan menyumbat dua gol awal, Scolari berkata, prestasi Oscar juga seiring dan wajar mendapat pengiktirafan. - AFP