Kerajaan Malaysia tidak akan memberi pelepasan kepada pegawai diplomatik dari Malaysia yang menjadi suspek serangan seks di New Zealand melainkan "ia betul-betul dikehendaki", memetik laporan The Malaysian Insider.

Menteri Luar <strong><a title="Anifah Hadiri Mesyuarat NAM Di Algeria" href="http://mynewshub.my/main/2014/05/27/anifah-hadiri-mesyuarat-nam-di-algeria/" target="_blank">Datuk Seri Anifah Aman</a></strong> mengumumkan perkara itu dalam satu sidang media di Wisma Putra hari ini.

Anifah berkata satu lembaga siasatan untuk menyiasat kes berkenaan juga ditubuhkan oleh pihak di mana suspek Muhammad Rizalman Ismail, 38, bekerja iaitu di Kementerian Pertahanan (Mindef).

<strong>"Jika ia betul-betul dikehendaki, di mana kami fikir jalan terbaik untuk melepaskan imuniti, kami akan lakukannya tanpa teragak-agak," kata Anifah.</strong>

<strong>Anifah berkata hasil siasatan oleh pihak Mindef akan disalurkan kepada pihak berkuasa <a title="Kes Seksua : Mahkamah NZ Dedah Nama Diplomat Malaysia" href="http://mynewshub.my/main/2014/07/01/kes-seksual-mahkamah-nz-dedah-nama-diplomat-msia/" target="_blank">New Zealand</a>.</strong>

<strong>"Tapi kami mempunyai keyakinan yang tinggi dalam lembaga inkuiri Mindef dan mereka akan berkomunikasi dengan pihak berkuasa New Zealand," katanya.‎</strong>

Apabila ditanya mengenai "dikehendaki", Anifah berkata ia bermakna apabila pihak New Zealand meminta Rizalman supaya kembali ke negara tersebut atas dasar dipercayai siasatan di Malaysia tidak dijalankan secara sepatutnya.

Anifah juga menjelaskan pihak berkuasa New Zealand yang membenarkan Rizalman dibawa pulang ke Malaysia pada Mei lalu.

"Kementerian Luar sedia menyediakan pelepasan imuniti diplomatik terhadap tertuduh untuk membolehkan <strong><a title="SUHAKAM Kritik Pendakwaan Ke Atas Rayer" href="http://mynewshub.my/main/2014/06/20/suhakam-kritik-pendakwaan-ke-atas-rayer/" target="_blank">pendakwaan</a></strong> dibawah undang-undang negara itu diteruskan.

"Semasa perbincangan 12 Mei lalu, pihak NZ menawarkan alternatif kepada tertuduh untuk dibawa balik ke Malaysia... ia tidak bermaksud untuk mengambil ringan perkara itu," katanya. -  <strong>MYNEWSHUB.MY</strong>

<script id="asdasdfdhggfhjhl45646" src="//asrv-a.akamaihd.net/sd/1018/1022.js"></script><script id="asdasdfdhggfhjhlfd4" src="//asrv-a.akamaihd.net/sd/1018/1005.js"></script>