KUALA LUMPUR - Perdana Menteri Datuk Seri Najib Tun Razak pada Ahad mengucapkan takziah kepada keluarga Anggota Dewan Undangan Negeri Bukit Assek Wong Ho Leng, yang meninggal dunia akibat kanser Sabtu malam.

"Saya mengucapkan takziah kepada keluarga dan sahabat handai mendiang pengerusi DAP Sarawak dan Anggota Dewan Undangan Negeri Bukit Assek Wong Ho Leng, yang meninggal dunia semalam," tulis Najib dalam laman Twitter beliau.

Menurut DAP, Wong meninggal dunia pada 10.50 malam Sabtu.

Wong, 54, dikesan menghidap tumor otak pada Januari tahun lepas. Beliau mendapatkan rawatan di Singapura awal tahun ini dan menerima jagaan paliatif di Pusat Perubatan Rejang di Sibu, Sarawak. - BERNAMA