Kemboja – Malang menimpa kanak-kanak perempuan berusia empat tahun apabila dia dijadikan cagaran oleh ibunya yang memohon pinjaman daripada penduduk kampung di Kemarak Punim.

Apa yang menyedihkan budak perempuan itu dirantai kaki selama lapan jam bagi tempoh dua tahun.

Lebih meruntun hati apabila dia terpaksa minum air kencing, kerana terlalu dahaga.

Penderaan ini terbongkar selepas polis dan pekerja badan kebajikan mengunjungi kampung itu. Mereka menemui budak tersebut diikat rantai bersama dengan mangga di buku lalinya di sebuah pondok.

Budak itu kini ditempatkan bersama jabatan kebajikan.

Menurut polis, penduduk kampung itu telah memberikan pinjaman kepada ibu kanak-kanak tersebut dan dia dijadikan sebagai cagaran.

Namun disebabkan penduduk kampung itu sukar menjaga kanak-kanak terbabit pada siang hari kerana dia terpaksa bekerja di ladang yang terletak setengah batu dari rumahnya, maka dia akan merantai budak tersebut setiap hari dari pukul 7 pagi hingga 11 pagi dan 1 petang hingga 5 petang.