Hari ini, akhbar Sinar Harian telah memainkan tajuk muka hadapan yang mewakili perasaan ramai masyarakat Islam dan Melayu negara ini.

Bukanlah bermaksud untuk rasis namun kebelakangan ini, dapat dilihat tindakan melakukan provokasi terhadap bangsa dan agama rasmi negara ini oleh segelintir golongan semakin berleluasa hingga mampu menggugat keharmonian yang sekian lama dikecapi.

<a href="http://mynewshub.my/main/wp-content/uploads/2014/08/chow-jack-hina-islam.jpg"><img class="alignnone size-full wp-image-296757" src="http://mynewshub.my/main/wp-content/uploads/2014/08/chow-jack-hina-islam.jpg" alt="chow-jack-hina-islam" width="542" height="266" /></a>

<a href="http://mynewshub.my/main/wp-content/uploads/2014/08/unnamed.jpg"><img class="alignnone size-full wp-image-296760" src="http://mynewshub.my/main/wp-content/uploads/2014/08/unnamed.jpg" alt="unnamed" width="300" height="313" /></a>

Antara punca perbuatan ini yang dikenalpasti adalah penguatkuasaan tindakan yang dilihat lemah dan lambat bagi kes berkaitan.

Agar lebih jelas apa yang bermain di fikiran ramai rakyat Malaysia berbangsa Melayu dan beragama Islam, diharapkan peguam negara dapat membaca dan mendalami kenyataan media oleh Ketua Pergerakan Pemuda UMNO Wilayah Persekutuan, Mohd Razlan Muhammad Rafii di bawah:

<strong>Merujuk kepada kenyataan yang dikeluarkan oleh seorang lelaki berbangsa Cina bernama Kelvin Yip di laman Facebook seperti nama yang sama secara terang-terangan telah menghina orang Melayu dan Islam di negara ini.</strong>

<strong>Pergerakan Pemuda UMMO Wilayah Persekutuan (PPUWP) memandang serius perkara ini kerana telah semakin berleluasa dan terbukti sejak kebelakangan ini sebilangan orang Cina berjiwa Pembangkang telah semakin biadap tanpa menghiraukan sensitiviti agama lain terutama Islam di negara ini.Lebih mengejutkan juga adalah tindakan pihak berkuasa yang nampaknya mengamalkan 'selective prosecution' apabila terdapat satu kes yang diklasifikasikan sebagai 'samseng jalanan' terhadap seorang wanita yang dituduh bernama Kiki.</strong>

<strong>Tanpa ada laporan Polis, beliau disiasat dan dijatuhi hukuman denda RM5,000 dan dikehendaki melakukan kerja-kerja kemasyarakatan. Siasatan, pendakwaan dan hukuman yang dijatuhkan sangat pantas.</strong>

<strong>Sama juga kes yang melibatkan Ustaz Shahul yang dikatakan membuat kenyataan berunsur perkauman &amp; menghina masyarakat India. Begitu cepat beliau dipanggil pihak berkuasa untuk siasatan.</strong>

<strong>Tetapi lebih menarik setelah 7 hari berlalu, tiada apa-apa tindakan yang diambil terhadap Kelvin Yip walaupun beberapa laporan Polis telah dibuat dan telah menjadi viral di laman sosial seperti popularnya Kiki.</strong>

<strong>Persoalannya mengapakah perkara ini terjadi?</strong>

<strong>PPUWP menggesa Polis DiRaja Malaysia (PDRM) dan Jabatan Peguam Negara untuk memulakan siasatan dan mendakwa Kelvin Yip kerana telah menghina agama Islam dan mengganggu emosi umat Islam ketika sedang meraikan Hari Raya Aidilfitri.</strong>

<strong>Kadang-kadang kita pun keliru bagaimana pihak PDRM dan juga Jabatan Peguam Negara memantau isu-isu yang berlaku dalam negara. Ada di antara isu di ambil tindakan amat cepat dan pantas, ada yang tidak di ambil peduli walaupun ianya jelas melibatkan Penghinaan kepada Agama ataupun Bangsa.</strong>

<strong>Rata-rata rakyat peringkat bawahan mengadu pada saya dan rakan-rakan lain, kenapa pihak berkuasa begitu FOBIA berkenaan isu melibatkan orang Melayu terhadap orang Cina tetapi tidak ada langsung tergugat sekiranya orang Cina melakukan penghinaan kepada Islam mahupun orang Melayu.</strong>

<strong>Ramai yang beranggapan, kemungkinan kaum Cina akan mengambil tindakan undang-undang terhadap pihak berkuasa tetapi kalau ianya berlaku kepada orang Melayu, kaum ini akan ambil mudah dari sudut undang-undang.</strong>

<strong>Pihak berkuasa seharusnya menjaga kepentingan undang-undang dan yang paling penting, menjaga keselamatan semua pihak tidak kira bangsa, agama mahupun pangkat.</strong>

<strong>Saya menggesa agar Peguam Negara memberikan penjelasan kepada kes-kes yang tertangguh melibatkan sensitiviti Bangsa dan Agama.</strong>

<strong>Sekiranya Peguam Negara gagal melaksanakan perkara ini, sudah masanya YAB Perdana Menteri mencari pengganti yang boleh menjaga kepentingan rakyat dan keharmonian negara dengan lebih baik. </strong>

(MYNEWSHUB.MY/REM RAMZI)