Kemuncak Piala Dunia 2014 akan berlangsung dalam hanya kurang 12 jam dari sekarang.

Pastinya ramai yang dah tak sabar nak tahu siapakah juara bagi edisi kali ini.

Sebagai memeriahkan lagi perlawanan akhir di antara pasukan Jerman dan Argentina, krew pagi stesen radio Hitz FM dan Era telah tampil dengan idea menarik di mana sekiranya pasukan yang mereka sokong kalah, mereka perlu mengendalikan segmen pagi dengan menggunakan bahasa yang jarang digunakan oleh mereka.

Sebagai contoh, deejay Era yang terdiri daripada Johan, Ray dan Haniff menyokong pasukan Argentina, dan sekiranya Argentina kalah, mereka akan didenda mengendalikan segmen pagi Era dengan bercakap sepenuhnya menggunakan bahasa Inggeris.

Begitu juga sebaliknya, jika pasukan Jerman yang disokong kalah, deejay Hitz, Ean dan Jinny Boy perlu berkomunikasi dengan menggunakan bahasa Malaysia sepenuhnya.

Macam menarik je kan idea dorang, jadi siapa yang anda sokong malam ini?

<strong><a title="Maya Karin Takut Buat Ramalan Perlawanan Final Piala Dunia" href="http://mynewshub.my/main/2014/07/13/maya-karin-takut-buat-ramalan-perlawanan-final-piala-dunia/" target="_blank">Jerman</a> </strong>ke Argentina? - <strong>MYNEWSHUB.MY</strong>

Oleh: <strong>AUDREY LEE </strong>