LONDON - Liverpool menerima tamparan hebat, semalam apabila pemain tengah England, Adam Lallana terpaksa disisihkan kira-kira enam minggu kerana kecederaan lutut.

Lallana yang perpindahan ke Anfield dari Southampton dengan nilai £25 juta (RM110 juta) awal bulan ini terlanggar ketika sesi latihan Reds di kem latihan Universiti Harvard di Boston.

Pemain berusia 26 taun yang menjadi anggota pasukan skuad England di Piala Dunia 2014 diperiksa pegawai perubatan kelab tapi dikatakan ia tidak memerlukan pembedahan.

Lallana sudah pasti tidak dapat beraksi apabila Liga Perdana Inggeris bermula 16 Ogos ini.

Ketiadaannya menyentap persiapan pengurus pasukan, Brendan Rodgers yang terdahulu berharap dia akan menjadi perancang utama pasukan tanpa Luis Suarez yang sudah berpindah ke Barcelona.

Fokus Lallana adalah untuk kembali cergas bagi cabaran Liverpool dalam Liga Juara-Juara Eropah September ini. - AFP