GAZA - Rejim Israel meneruskan serangan ganas mereka ke atas Gaza dengan memberi alasan masih belum mencapai sasaran utama yang ditetapkan iaitu menghancurkan semua terowong pejuang Islam di sempadan.

Bagaimanapun, jumlah angka korban di kalangan rakyat Palestin terus mencetuskan rasa cemas di peringkat antarabangsa.

Kabinet Perdana Menteri, Benjamin Netanyahu meluluskan usul meneruskan serangan terhadap Gaza sejak 8 Julai lalu sebagai tindak balas serangan roket oleh pejuang Hamas.

Masa yang sama, Israel menghantar delegasi ke Mesir yang menjadi orang tengah bagi berusaha mencapai persetujuan gencatan senjata dengan restu Amerika Syarikat.

Sementara itu, pegawai Gaza berkata, sekurang-kurangnya 1,361 rakyat Palestin kebanyakannya orang awam terkorban dalam serangan ganas tentera rejim.

Israel pula kehilangan 56 askar dan tiga orang awam. - Reuters