KUALA LUMPUR - Indeks Pencemaran Udara (IPU) di 22 kawasan seluruh negara mencatatkan bacaan sederhana setakat pukul 5 petang hari ini.

Menurut portal Jabatan Alam Sekitar (JAS) antara kawasan itu ialah Sri Aman yang mencatatkan IPU (84) dan Samarahan (76) di Sarawak; Bakar Arang, Sungai Petani di Kedah (65) dan Kampung Air Putih di Taiping (64).

Manakala Perai (62) dan Seberang Jaya 2 (58) di Pulau Pinang, Pelabuhan Klang (56) dan Banting di Selangor (53) dan Nilai di Seremban (52).

Bacaan IPU antara 0 dan 50 dikategorikan baik, 51 hingga 100 (sederhana), 100 ke 200 (tidak sihat), 200 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA