LISBON - Pemain tengah Brazil, Fernando Francisco Reges akan beraksi untuk kelab Manchester City musim depan selepas kelabnya FC Porto bersetuju dengan tawaran 15 juta euro (RM65.94 juta) oleh juara Liga Perdana Inggeris itu.

Pada Januari, tawaran City untuk mendapatkan khidmat pemain 26 tahun itu ditolak, namun pengurus pasukan, Manuel Pellegrini membuka semula rundingan itu.

Fernando tidak dipanggil Brazil untuk beraksi dalam kempen Piala Dunia 2014.

Awal tahun ini, Persekutuan Bola Sepak Antarabangsa menyuarakan dia tidak layak bermain untuk Portugal walaupun memiliki status kerakyatan negara terbabit kerana sebelum ini pernah beraksi bersama Brazil dalam kelayakan FIFA Bawah 20 tahun. - Agensi.